**Інфармацыйная гадзіна “Славутыя імёны зямлі Беларускай” (Віктарына)**

**Задачы:**

паглыбляць і замацоўваць веды аб славутых дзеячах Айчыны, іх месцы і ролі ў жыцці краіны, дасягненнях у сферы адукацыі, навукі, культуры на старажытным этапе развіцця Беларусі; развіваць пазнавальныя інтарэсы да гістарычнага мінулага Беларусі, імкненне да набыцця ведаў.

**Мэты:**

выхаванне культуры і патрыятычнага светапогляду вучняў;

абуджэнне нацыянальнай свядомасці, цікавасці да беларускай мовы і культурна-гістарычнай спадчыны беларускага народа;

развіцце інтэлектуальных, творчых і камунікатыўных здольнасцей вучняў.

**Ход занятка**

**1. Уступ**

Плыве ў блакіце белы бусел,
І луг квяцісты як абрус
А мы з табою – беларусы!
Радзіма наша – Беларусь!

Сення мы з вамі правядзем віктарыну пра вялікіх і славутых сыноў Беларусі.

**2. Асноўная частка**
Віктарына

1. Якія імены мела дачка полацкага князя Рагвалода? Чаму?
а) Ефрасіння
*б) Рагнеда*в) Саламона
*г) Гарыслава
д) Анастасія*

2. Закончы сказы
Як толькі сышоў снег, Уладзімір нечакана напаў на……………………Бацькі і браты Рагнеды былі…………………Уладзімір сілай прымусіў Рагнеду стаць яго……………….Пасля гэтага Уладзімір рушыў з войскам на…………………….

3. Назавіце назву старажытнарускай дзяржавы, дзе княжыў сын Рагнеды
*(Кіеўская Русь)*

4. Чым вядомы Яраслаў Мудры? *(За 35 гадоў княжання ўзняў дзяржаву да вяршыні магутнасці , пабудаваў у Кіеве Сафійскі сабор, заснаваў Кіеўскую мітраполію, пакінуў нашчадкам першы на Русі збор законаў – Руская Праўда. )*

5. Які наказ даў Яраслаў Мудры сваім сынам? *(Загадаў ім разумна кіраваць і не сварыцца паміж сабою.)*

6. Які князь быў на чале дзяржавы ў час найвышэйшага ўздыму Полацкага княства ў 11 стагоддзі? *(Усяслаў Чарадзей)*

7. Чаму полацкага князя празвалі Чарадзеем? *(Гавырылі людзі, што ен мог абярнуцца то турам, то воўкам, то сокалам...)*

8. Назавіце вядомых дзеячаў культуры, у іменах якіх згадваецца назва горада, дзе яны нарадзіліся і жылі. *(Кірыла Тураўскі, Ефрасіння Полацкая)* Што вы ведаеце пра іх?

9. Калі і дзе нарадзіўся Францыск Скарына? *(Канец 15 стагоддзя, горад Полацк)*

10. Калі выйшла яго першая друкаваная кніга? *(1517 г)*

**3. Заключная частка**

Сёння мы прыгадалі нашых самых вядомых і славутых суайчыннікаў. Канечне, не ўсіх. Бо ўспомніць усіх не хопіць часу. Чаму так важна ведаць іх жыццё? Таму што ведаць іх – не быць абыякавым да жыцця роднай краіны.Таму што ведаць іх – ведаць свае вытокі і быць сапраўдным беларусам. Можа, хтосьці з нашых удзельнікаў калі-небудзь стане славутым?